**Cyklistické preteky Okolo Slovenska aj na SLOVAKIA RINGU!**

**Orechová Potôň, 24. jún 2024 - Medzinárodné cyklistické preteky Okolo Slovenska štartujú už teraz 26. júna. Hneď na úvod navštívia aj okruh SLOVAKIA RING.**

Najvýznamnejšie cyklistické podujatie na Slovensku bude s účasťou hviezd, vrátane nášho Petra Sagana v tíme Pierre Baguette. Prvá 28,8-km etapa štartuje aj končí v Dunajskej Strede. Okruh SLOVAKIA RING si pretekári vyskúšajú vo zvyčajne opačnom smere. Uzávera cesty je o 17:00 a štart o 18:00, pričom diváci majú k dispozícii B tribúnu. SLOVAKIA RING je zároveň partnerom podujatia.

68. ročník Okolo Slovenska (Tour de Slovaquie) ďalej pokračuje 2. etapou Nitra-Hlohovec, 3. etapa pretekárov privedie na cesty medzi Piešťanmi a Dubnicou nad Váhom, 4. etapa navštívi Partizánske-Ružomberok a posledná 5. etapa preverí výdrž v šliapaní do kopca od Liptovského Mikuláša na Štrbské Pleso.

Spolu s Petrom Saganom sa ukáže aj Julian Alaphilippe, ktorý k Petrovým trom titulom Majstra sveta pridáva svoje dva. Pre nášho borca to bude zároveň oficiálna rozlúčka so slovenským publikom. Rodený Žilinčan tu štartoval v roku 2021, keď vyhral pred Jannikom Steimlem (Nem.) z Quick-Stepu.

Preteky vysiela naživo RTVS. Ďalšie informácie nájdete aj na [www.okoloslovenska.com](http://www.okoloslovenska.com).

*\*\*\**

***Okruh SLOVAKIA RING / Areál SLOVAKIA RING***

*SLOVAKIA RING je profesionálny pretekársky okruh s licenciou FIA 2. stupňa, jediný svojho druhu na Slovensku. S celkovou dĺžkou 5 922 m sa radí medzi najdlhšie v Európe. Kvalitatívnymi a bezpečnostnými parametrami vytvára okruh zázemie nielen pre prestížne svetové šampionáty pod hlavičkou FIA. Od roku 2010 prináša podujatia pre profesionálnych jazdcov, amatérov aj širokú verejnosť.*

*SLOVAKIA RING v Orechovej Potôni predstavuje jedinečný areál na Slovensku. Na jednom mieste ponúka možnosť jazdiť na motoristickom okruhu, zdokonaliť sa v škole bezpečnej jazdy, vyskúšať si off-road jazdu vo vynovenom areáli a užiť si relax v hoteli. Súčasťou širšieho areálu je aj nový* ***Malkia Park****, útočisko pre exotické zvieratá, otvorený aj pre verejnosť. Pre všetkých, ktorí si chcú preveriť a zdokonaliť svoje jazdecké zručnosti či už na aute alebo motocykle, je pripravené profesionálne* ***CENTRUM BEZPEČNEJ JAZDY*** *s najmodernejším tréningovým cvičiskom v strednej Európe. Po aktívnom výkone si môžete dopriať výdatný obed či večeru v reštaurácii Ring a* ***Hoteli Ring\*\*\*****, ktorý ponúka komfortné ubytovanie. V areáli nájdete tiež off-roadový polygón, Vojenské múzeum a posledným prírastkom je špičkové* ***Slovenské motokárové centrum.***

**GENERÁLNYM REKLAMNÝM PARTNEROM OKUHU SLOVAKIA RING JE OMV SLOVENSKO.**

**Ďalšie informácie:**

|  |  |
| --- | --- |
| Peter PeczeMarketing Director, SLOVAKIA RINGmobil: +421 911 423 134e-mail: pecze@slovakiaring.sk |  |